У Отаџбинском рату Соколац је постао сједиште митрополита даборобосанског Николаја, па је Романијска Лазарица постала саборни храм Митрополије дабробосанске. За Романијску Лазарицу се вежу врло значајни догађаји који се односе на настанак Републике Српске. У мају 1994. године у Сокоцу уз звона Романијске Лазарице, скромно а величанствено, дочекани су руски патријарх Алексиј II и српски патријарх Павле, који су са митрополитом Николајем на олтару романијске светиње молили за пријеко потребни мир у земљи.